陸一鵬 (崇禎進士)

陸一鵬（），號六息，山东兖州府东平州人，明朝政治人物。

生平
天啓四年（1624年）甲子科順天府鄉試第八十一名舉人，崇禎十三年（1640年）庚辰科進士《崇禎十三年庚辰科進士三代履歷》：陸一鵬，六息，詩一房，戊申年二月十三日生。東平州人，甲子八十一名，會試六十一名，三甲一百四十八名。户部觀政，辛巳八月授崇明知縣。。十四年八月授蘇州府崇明縣知縣。明亡後曾暂居杭州、南京二地，後北返回山東聊城定居《张秋镇志》：崇明县知县六息陆公墓志铭
明大理寺卿 聊城顾光祖撰文
呜呼！此予亡友六息陆公之墓。予性素不娴宦况，喜从贤士大夫游，通籍二十八年，强半林木。平生通名氏，道德文章，相推重者，海以内落落分处，然皆当世伟人也。近数岁，渐益凋谢。其抱经纬材，諝孝于家，忠于国，和乐于宗亲梓里，又不获行其志，而悒悒以殁，愈增离索之感忆。 神庙末，以孝廉家居，雅闻六息陆公者，讳一鹏，经术文学，名冠一时。奉其父修业公生事尽欢，死事尽哀。与其兄一龙、一鳯、一麟，四君子清裁奇字，偕飞声艺苑中。既抚孤侄丛桂成名，脱徐、谷两商人于阨活，歉岁诸贫饿，起死肉骨，其仁心为质。即秦汉时，节侠慕义，诸豪隽何难方驾乎？予私心向往久矣。迨熹庙甲子，公举于乡，庚辰隽闻。时公年疆仕，所学益精深，名公巨卿罔不以国士遇之。拜命于朝，除苏州崇明县令。地故汇海，属辛巳奇荒，道殣相望。公出囊中装，多赈救，士民欢声雷动，相与俎豆公于贤喆之间。至抚顾，荣诸大盗，选舡，措饷，教战阵，诛徐达等十六人，士民不苦兵燹矣。于是清厘长安、大阜、十三沙，锄豪右，扶孤贫孱弱者。引绳批根，告誓明神，画地为界，豪猾剧奸皆敛手戢志。于时，苏松兵宪程君峋、中丞黄君希宪具悉公，治状，特疏请于朝，诏嘉公绩，减俸考选。适南北水土不调，蹔憇武林、秣陵，久之不良于食。遂泝流北归，卜居巢陵郡。 予时方偃息静摄，随晤公于里邸，巳乃把臂谭诗文，娓娓不倦，微言妙旨，益相得无厌，恨相知晚也。公廓落有大志，既耕获不逢年，每高谈雄辩，夹然若自失，或酒酣熟，颜凄凄饮泣，不终席罢去。噫！公素健，不善病，而奄忽长逝，人琴俱尽，悲夫！如公者，抱经纬材，諝孝于家，忠于国，和乐于宗亲梓里，不获行其志，而悒悒以殁。天实为之矣！是宜铭。
铭曰：左林右泉，前冈后道。百祀之灵，于焉是保。

陆一鹏曾于1641年接替钱肃乐任崇明县知县一职，1644年由刘永锡接任。

家族
曾祖陸經，生員；祖父陸恩；父陸修業，官錦衣衛冠帶舍人。兄一龙、一鳯、一麟。侄子陸叢桂，吉安府推官。

参考资料


Category:明朝崇明县知县
Category:陸姓
Category:東平人
Category:天啓四年甲子科順天鄉試舉人